**Kivonat**

**A Jogi és Társadalmi Kapcsolatok Bizottsága**

**2018. október 16-ai nyilvános ülésének jegyzőkönyvéből**

**204/2018. (X.16.) JTKB számú határozat**

A Jogi és Társadalmi Kapcsolatok Bizottsága a *„Javaslat a szombathelyi Fedett Uszodával kapcsolatos döntés meghozatalára”* című előterjesztést megtárgyalta, és a határozati javaslatot **az alábbi módosításokkal javasolja a Közgyűlésnek elfogadásra:**

* **az előterjesztés 8. sz. mellékletét képező megállapodás 8./ pontjában az „a jelen szerződés aláírásával egyidejűleg” szövegrész helyébe a „2019. január 1. napján” szöveg lépjen;**
* **a határozati javaslat 2. pontja helyesen az alábbiak szerint szerepeljen:**

„2. Szombathely Megyei Jogú Város Közgyűlése kinyilvánítja szándékát, hogy 2019. január 1. napjától **az Önkormányzat** az Aligátor Vízilabda Utánpótlás Sportegyesülettől térítésmentes vagyonátruházás keretében tulajdonjogot szerezzen a 3684/10/A hrsz-ú, természetben a Szombathely, Bartók Béla krt. 41. szám alatt található kivett egyéb épület, uszoda megnevezésű 2291 m2 alapterületű ingatlan felett az előterjesztés 8. számú mellékletében foglaltak szerint a társasági adóról és az osztalékadóról szóló 1996. évi LXXXI. törvény 22/C. § (6a) bekezdés b) pontja szerint.”

**Felelős:** Dr. Takátsné Dr. Tenki Mária, a Bizottság elnöke

(A végrehajtásért felelős:

Lakézi Gábor, a Városüzemeltetési Osztály vezetője)

**Határidő:** 2018. október 25.

A másolat hiteléül:

Szombathely, 2018. október 18.

 (: Iváncsics Lívia :)

 jegyzőkönyvvezető